
9 Οκτωβρίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 3532 


ΑΠΟΦΑΣΕΙΣ 

Αριθμ. 2850 _ 

Παροχή δωρεάν ευρυζωνικής σύνδεσης στους 
μόνιμους κατοίκους των απομακρυσμένων νη¬ 
σιών της χώρας. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 
ΨΗΦΙΑΚΗΣ ΠΟΛΙΤΙΚΗΣ, ΤΗΛΕΠΙΚΟΙΝΩΝΙΩΝ 
ΚΑΙ ΕΝΗΜΕΡΩΣΗΣ 

Έχοντας υπόψη: 

Τις διατάξεις: 

1) Του ν. 4070/2012 (ΦΕΚ 82/Α/10.04.2014) «Ρυθμίσεις 
Ηλεκτρονικών Επικοινωνιών, Μεταφορών, Δημοσίων Έρ¬ 
γων και Άλλες διατάξεις», όπως ισχύει και ιδίως τα άρθρα 
4, παρ. 2, περ. κ, 12, εδ. μστ' και 75, παρ. 6, όπως ισχύουν. 

2) Του ν. 3852/2010 (ΦΕΚ 87/Α/2010) «Νέα Αρχιτεκτο¬ 
νική της Αυτοδιοίκησης και της Αποκεντρωμένης Διοί¬ 
κησης- Πρόγραμμα Καλλικράτης», όπως ισχύει. 

3) Του ν. 3463/2006 (ΦΕΚ 114/Α/2006) «Κώδικας Δή¬ 
μων και Κοινοτήτων», όπως ισχύει και ιδίως το άρθρο 
279 αυτού. 

4) Του ν. 3013/2002 (ΦΕΚ 102/Α/2002) «Αναβάθμιση 
της πολιτικής προστασίας και λοιπές διατάξεις» και ιδίως 
το άρθρο 31, όπως ισχύει. 

5) Του ν. 3861/2010 (ΦΕΚ 112/Α/13.07.2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των κυβερνητικών, διοικητικών και αυτοδιοι- 
κητικών οργάνων στο διαδίκτυο «Πρόγραμμα Διαύγεια» 
και άλλες διατάξεις», όπως ισχύει. 

6) Του ν. 2472/1997 (ΦΕΚ Α/50/1997) «Προστασία του 
ατόμου από την επεξεργασία δεδομένων προσωπικού 
χαρακτήρα», όπως ισχύει. 

7) Του π.δ. 123/2016 (ΦΕΚ 208/Α/4.11.2016) «Ανασύ¬ 
σταση και μετονομασία του Υπουργείου Διοικητικής Με¬ 
ταρρύθμισης και Ηλεκτρονικής Διακυβέρνησης, ανασύ¬ 
σταση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείου Εσωτερικών και Διοικητικής Ανασυ¬ 
γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων». 

8) Του π.δ. 124/2016 (ΦΕΚ 209/Α/5.11.2016) «Αποδοχή 
Παραίτησης Υπουργών, Αναπληρωτών Υπουργών και 
Υφυπουργών». 


9) Του π.δ. 125/2016 (ΦΕΚ 210/Α/5.11.2016) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών». 

10) Τα Άρθρα 54 και 90 του «Κώδικα Νομοθεσίας 
για την Κυβέρνηση και τα κυβερνητικά όργανα» που 
κυρώθηκε με το πρώτο άρθρο του π.δ. 63/2005 (ΦΕΚ 
98/Α/22.04.2005), όπως ισχύει. 

11) Του π.δ. 82/2017 (ΦΕΚ 117/Α/2017) «Οργανισμός 
του Υπουργείου Ψηφιακής Πολιτικής, Τηλεπικοινωνιών 
και Ενημέρωσης», όπως ισχύει. 

12) Του π.δ. 105/2014 (ΦΕΚ 172/Α/2014) «Οργανισμός 
Υπουργείου Εσωτερικών», όπως ισχύει. 

13) Το γεγονός ότι η παρούσα δεν προκαλεί δαπάνη 
σε βάρος του κρατικού προϋπολογισμού, δεδομένου 
ότι η δαπάνη των τριών εκατομμυρίων πεντακοσίων 
χιλιάδων ευρώ (3.500.000 €) χρηματοδοτείται κατά αρ¬ 
χήν στο σύνολό της σύμφωνα με το άρθρο 75, παρ. 6 
του ν. 4070/2012 (ΦΕΚ 82/Α/10.04.2014), όπως ισχύει, 
αποφασίζουμε: 

Α) Την υλοποίηση της δράσης με τίτλο «ΠΑΡΟΧΗ ΔΩ¬ 
ΡΕΑΝ ΕΥΡΥΖΩΝΙΚΗΣ ΣΥΝΔΕΣΗΣ ΣΤΟΥΣ ΜΟΝΙΜΟΥΣ 
ΚΑΤΟΙΚΟΥΣ ΤΩΝ ΑΠΟΜΑΚΡΥΣΜΕΝΩΝ ΝΗΣΙΩΝ ΤΗΣ 
ΧΩΡΑΣ», σύμφωνα με όσα περιγράφονται στα κάτωθι 
άρθρα της παρούσας. 

Άρθρο 1 
Αντικείμενο 

1. Η δράση «ΠΑΡΟΧΗ ΔΩΡΕΑΝ ΕΥΡΥΖΩΝΙΚΗΣ ΣΥΝ¬ 
ΔΕΣΗΣ ΣΤΟΥΣ ΜΟΝΙΜΟΥΣ ΚΑΤΟΙΚΟΥΣ ΤΩΝ ΑΠΟΜΑ¬ 
ΚΡΥΣΜΕΝΩΝ ΝΗΣΙΩΝ ΤΗΣ ΧΩΡΑΣ» αφορά στη παροχή 
δημόσιας επιχορήγησης στους μόνιμους κατοίκουςτων 
νησιών του Παραρτήματος II της παρούσας καθώς και 
στους υπαλλήλους του εν γένει Δημόσιου Τομέα και στο 
προσωπικό των Ενόπλων Δυνάμεων και των Σωμάτων 
Ασφαλείας που υπηρετούν σε αυτά, για την απόκτηση 
ή διατήρηση κινητής (ιτιοόΜθ) ή δορυφορικής ευρυζω¬ 
νικής σύνδεσης στο διαδίκτυο. 

2. Μέσω της δράσης, οι μόνιμοι κάτοικοι των νησιών 
του Παραρτήματος II της παρούσας, οι υπάλληλοι του εν 
γένει Δημόσιου Τομέα και το προσωπικό των Ενόπλων 
Δυνάμεων και των Σωμάτων Ασφαλείας που υπηρετούν 
σε αυτά έχουν τη δυνατότητα να αιτηθούν και να αποκτή¬ 
σουν ή να διατηρήσουν κινητή (ιηοόίΐθ) ή δορυφορική 
ευρυζωνική σύνδεση στο διαδίκτυο, σύμφωνα με τους 
όρους και τις προϋποθέσεις της παρούσας απόφασης. 

Άρθρο 2 

Σκοπός 

1. Βασικός στόχος της δράσης είναι η ενίσχυση της νησιω- 
τικότητας, μέσω της παροχής ίσων ευκαιριών πρόσβασης 
στις σύγχρονες ευρυζωνικές υπηρεσίες στους δικαιούχους 
πολίτες και μέσω της εξοικείωσής τους με τις ραγδαία εξε¬ 
λισσόμενες διαδικτυακές υπηρεσίες και εφαρμογές. 

2. Μέσω της Δράσης επιτυγχάνεται: 

• Η μείωση του ευρυζωνικού χάσματος μεταξύ των πο¬ 
λιτών της χώρας και των γεωγραφικών τμημάτων αυτής. 

• Η διάδοση της χρήσης του διαδικτύου στην απομα¬ 
κρυσμένες γεωγραφικές περιοχές της χώρας. 

• Η σημαντική αύξηση της διείσδυσης της ευρυζωνι- 
κότητας στην Ελληνική Επικράτεια. 

• Η ταχεία εξοικείωση των δικαιούχων πολιτών με τις 
σύγχρονες και ραγδαία εξελισσόμενες ευρυζωνικές υπη¬ 
ρεσίες και εφαρμογές. 

• Η ισότιμη συμμετοχή των μόνιμων κατοίκων των απο¬ 
μακρυσμένων νησιών της χώρας καθώς και των υπαλλή¬ 
λων του εν γένει Δημόσιου Τομέα και του προσωπικού 
των Ενόπλων Δυνάμεων και των Σωμάτων Ασφαλείας 
που υπηρετούν σε αυτά στην επικοινωνία και στη πληρο¬ 
φόρηση, μέσω της πρόσβασής τους σε πληθώρα ευρυ- 
ζωνικών υπηρεσιών και εφαρμογών (π.χ. πλοήγηση στο 
διαδίκτυο, μεταφορά αρχείων, χρήση υπηρεσιών 5οςώΙ 
ΓΠθάίΒ, θ-ιτίθίΙ, νίάθο/θυάίο 5ΐΓθ3ΐτιίη9 κ.α.). 

Άρθρο 3 

Φορείς της Δράσης και Αρμοδιότητες 

1. Οι Φορείς της δράσης είναι οι ακόλουθοι: 

α) Φορέας Πρότασης της δράσης είναι η Γενική Γραμ¬ 
ματεία Τηλεπικοινωνιών και Ταχυδρομείων (ΓΓΤΤ) του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης (Υ.Ψ.Π.Τ.Ε). 

β) Φορείς Υλοποίησης της δράσης είναι η Γενική Γραμ¬ 
ματεία Τηλεπικοινωνιών και Ταχυδρομείων (ΓΓΤΤ) του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης (Υ.Ψ.Π.Τ.Ε) και οι Δήμοι, στους οποίους 
εντάσσονται τα νησιά του Παραρτήματος II της παρού¬ 
σας. 

γ) Φορέας Συνδρομής της Γενικής Γραμματείας Τηλε¬ 
πικοινωνιών και Ταχυδρομείων (ΓΓΤΤ) του Υπουργείου 
Ψηφιακής Πολιτικής,Τηλεπικοινωνιών και Ενημέρωσης 
(Υ.Ψ.Π.Τ.Ε) στην υλοποίηση της δράσης είναι η Εθνική 
Επιτροπή Τηλεπικοινωνιών και Ταχυδρομείων (Ε.Ε.Τ.Τ.). 

δ) Φορέας Ελέγχου και Εποπτείαςτης δράσης είναι το 
Υπουργείο Εσωτερικών (ΥΠ.ΕΣ). 

ε) Φορέας Χρηματοδότησης της δράσης είναι κατά 
αρχήν η Εθνική Επιτροπή Τηλεπικοινωνιών καιΤαχυδρο- 
μείων (Ε.Ε.Τ.Τ.). 

2. Οι αρμοδιότητες των Φορέων της δράσης είναι οι 
ακόλουθοι: 

α) Η Γενική Γραμματεία Τηλεπικοινωνιών και Ταχυ¬ 
δρομείων (ΓΓΤΤ) του Υπουργείου Ψηφιακής Πολιτικής, 
Τηλεπικοινωνιών και Ενημέρωσης (Υ.Ψ.Π.Τ.Ε), ως Φορέας 
Πρότασης και Υλοποίησης της δράσης: 

- Παρέχει στους λοιπούς Φορείς Υλοποίησης και Συν¬ 
δρομής της δράσης τις αναγκαίες πληροφορίες που έχει 
στη διάθεσή της για την επιτυχή εκτέλεση της δράσης. 


- Χορηγεί κάθε απαραίτητη πληροφορία και διευκό¬ 
λυνση στην Ε.Ε.Τ.Τ. ως Φορέα Συνδρομής στην υλοποί¬ 
ηση της δράσης, για την οποία η Αρχή θα συστήσει Ομά¬ 
δες Εργασίας ή/και θα απευθυνθεί με ανάθεση έργου σε 
εξωτερικό συνεργάτη. 

- Χορηγεί στους λοιπούς Φορείς Υλοποίησης και Συν¬ 
δρομής της δράσης τις απαραίτητες εγκρίσεις, αδειοδο- 
τήσεις και διευκολύνσεις για την απρόσκοπτη υλοποίηση 
της δράσης. 

- Προβαίνει, σε συνεργασία με το Υπουργείο Εσωτερι¬ 
κών (ΥΠ.ΕΣ.), στις απαραίτητες ενέργειες δημοσιότητας, 
με στόχο την ευρεία διάδοση της δράσης στο κοινό και 
την πλήρη ενημέρωση των Παροχών και των δικαιούχων 
πολιτών. 

- Συντάσσει τον Οδηγό Υλοποίησης της Δράσης. 

- Διαχειρίζεται το Πληροφοριακό Σύστημα (Π.Σ.) της 
δράσης. 

- Ελέγχει τα πακέτα υπηρεσιών που διατίθενται από 
τους Παρόχους, ως προς τις ελάχιστες προδιαγραφές 
τους και ως προς τους λοιπούς όρους και τις προϋπο¬ 
θέσεις που τα διέπουν, σύμφωνα με όσα προβλέπονται 
στην παρούσα και στον Οδηγό Υλοποίησηςτης Δράσης 
που θα εκδοθεί. 

- Εγκρίνει τα πακέτα υπηρεσιών που διατίθενται από 
τους Παρόχους, μετά τον έλεγχο των ελάχιστων προδι¬ 
αγραφών τους και των λοιπών όρων και προϋποθέσεων 
που τα διέπουν. 

- Παρακολουθεί τη δράση κατά τη διάρκεια της υλο¬ 
ποίησής της και μετά το πέρας αυτής, με στόχο την ομα¬ 
λή και σύννομη υλοποίησή της. 

- Προβαίνει στις απαιτούμενες ενέργειες για τη δια¬ 
σφάλιση της ομαλής χρηματοδότησης της δράσης. 

- Εξασφαλίζει τη βιωσιμότητα και τη λειτουργικότητα 
της δράσης μετά τη λήξη της. 

β) οι Δήμοι, στους οποίους εντάσσονται τα νησιά του 
Παραρτήματος II, ως Φορείς Υλοποίησης της δράσης: 

- Είναι υπεύθυνοι για την πιστοποίηση των μόνιμων κα¬ 
τοίκων των νησιών του Παραρτήματος II ως δικαιούχων 
της δράσης, σύμφωνα με τη διαδικασία, τους όρους και 
τις προϋποθέσεις της παρούσας και του Οδηγού Υλο¬ 
ποίησης της Δράσης που θα εκδοθεί. 

- Εκδίδουν τη Βεβαίωση Μόνιμης Κατοικίας για την 
υπαγωγή των μόνιμων κατοίκων των νησιών του Πα¬ 
ραρτήματος II στη δράση. 

- Ενημερώνουν τους δικαιούχους σχετικά με τις λεπτο¬ 
μέρειες της δράσης και διευκολύνουν με κάθε τρόπο τη 
διαδικασία υλοποίησής της. 

- Ενημερώνουν τους λοιπούς εμπλεκόμενους φορείς 
σχετικά με την πορεία υλοποίησης της δράσης και συ¬ 
νεργάζονται μαζί τους για την επίλυση των ζητημάτων 
που ενδέχεται να προκύψουν. 

γ) η Εθνική Επιτροπή Τηλεπικοινωνιών και Ταχυδρο¬ 
μείων (Ε.Ε.Τ.Τ.), ως Φορέας Συνδρομής της ΓΓΤΤ του 
Υπουργείου Ψηφιακής Πολιτικής, Τηλεπικοινωνιών και 
Ενημέρωσης (Υ.Ψ.Π.Τ.Ε.) στην υλοποίηση της δράσης και 
ως Φορέας Χρηματοδότησης της δράσης: 

- Συστήνει Ομάδες Εργασίας ή/και αναθέτει, σύμφω¬ 
να με τις κείμενες διατάξεις, σε εξωτερικό συνεργάτη, ο 

οποίος εποπτεύεται από αυτήν, την παραλαβή των δικαι- 
ολογητικών πληρωμής από τους Παρόχους, τον έλεγχο 
και την πιστοποίηση των παρεχόμενων υπηρεσιών της 
δράσης στους δικαιούχους, σύμφωνα με τους επιμέρους 
όρους και τις προϋποθέσεις της παρούσας και του Οδη¬ 
γού Υλοποίησης της Δράσης που θα εκδοθεί. 

- Είναι υπεύθυνη για τη Λογιστική Εκκαθάριση και την 
Πληρωμή των Παροχών της επιλογής των δικαιούχων. 

δ) το Υπουργείο Εσωτερικών (ΥΠ.ΕΣ.), ως Φορέας Ελέγ¬ 
χου και Εποπτείαςτης δράσης: 

- Ενημερώνει επαρκώς τους αρμόδιους Δήμους σχε¬ 
τικά με τη διαδικασία πιστοποίησηςτων μόνιμων κατοί¬ 
κων των νησιών του Παραρτήματος II ως δικαιούχων της 
δράσης, τους επιμέρους όρους, τις προϋποθέσεις καθώς 
και τις λεπτομέρειες που τη διέπουν. 

- Παρέχει στους αρμόδιους Δήμους κάθε απαραίτητη 
και σχετική με τη διαδικασία πιστοποίησηςτων δικαιού¬ 
χων, πληροφορία και προβαίνει στις αναγκαίες για την 
ορθή εφαρμογή της υποδείξεις. 

- Προβαίνει, σε συνεργασία μετη ΓΓΤΤτου Υπουργείου 
Ψηφιακής Πολιτικής,Τηλεπικοινωνιών και Ενημέρωσης 
(Υ.Ψ.Π.Τ.Ε.) στις απαραίτητες ενέργειες δημοσιότητας, 
με στόχο την ευρεία διάδοση της δράσης στο κοινό και 
την πλήρη ενημέρωση των Παροχών και των δικαιούχων 
πολιτών. 

- Ελέγχει, μέσω της διενέργειας δειγματοληπτικών 
ελέγχων κατά την υλοποίηση της δράσης αλλά και μετά 
το πέρας αυτής, τη διαδικασία πιστοποίησης των μό¬ 
νιμων κατοίκων των νησιών του Παραρτήματος II ως 
δικαιούχων της δράσης από τους αρμόδιους Δήμους. 

- Συνεργάζεται με τους λοιπούς εμπλεκόμενους φορείς 
για την επίλυση των ζητημάτων που ενδέχεται να πα¬ 
ρουσιαστούν κατά την υλοποίηση της δράσης και μετά 
τη λήξη αυτής. 

Άρθρο 4 
Δικαιούχοι 

1. Δικαιούχοι της δράσης είναι: 

α) Οι μόνιμοι κάτοικοι των νησιών του Παραρτήματος 
II της παρούσας, οι οποίοι πληρούν το εισοδηματικό κρι¬ 
τήριο της παραγράφου 2. 

β) Οι υπάλληλοι του εν γένει Δημόσιου Τομέα (Δημό¬ 
σιο, Ν.Π.Δ.Δ, Ο.Τ.Α, Δ.Ε.Κ.Ο. κ.α.), ανεξαρτήτως της σχέ¬ 
σης εργασίας τους (δημόσιου ή ιδιωτικού δικαίου), οι 
οποίοι πληρούν σωρευτικά τις ακόλουθες προϋποθέσεις: 

• δεν είναι μόνιμοι κάτοικοι των νησιών του Παραρ¬ 
τήματος II 

• υπηρετούν σε Φορέα του ΔημόσιουΤομέα (Δημόσιο, 
Ν.Π.Δ.Δ, Ο.Τ.Α, Δ.Ε.Κ.Ο. κ.α.), ο οποίος βρίσκεται σε 
νησί του Παραρτήματος II 

• διαμένουν σε νησί του Παραρτήματος II, για την εκ¬ 
πλήρωση του ως άνω υπηρεσιακού τους καθήκοντος 

• πληρούν το εισοδηματικό κριτήριο της παραγράφου 

2 . 

γ) Το προσωπικό των Ενόπλων Δυνάμεων και των Σω¬ 
μάτων Ασφαλείας, ανεξαρτήτως της σχέσης εργασίας 
του (δημόσιου ή ιδιωτικού δικαίου), εφόσον οι υπηρε- 
τούντες πληρούν σωρευτικά τις ακόλουθες προϋποθέ¬ 
σεις: 


• δεν είναι μόνιμοι κάτοικοι των νησιών του Παραρ¬ 
τήματος II 

• υπηρετούν σε Μονάδα/Υπηρεσία, η οποία βρίσκεται 
σε νησί του Παραρτήματος II 

• διαμένουν σε νησί του Παραρτήματος II, για την εκ¬ 
πλήρωση του ως άνω υπηρεσιακού τους καθήκοντος 

• δεν αποτελούν στρατεύσιμους στρατιωτικούς των 
Ενόπλων Δυνάμεων. 

• πληρούν το εισοδηματικό κριτήριο της παραγράφου 
2 

2. Το εισοδηματικό κριτήριο για την υπαγωγή στη 
δράση διαμορφώνεται σύμφωνα με την οικογενειακή 
κατάσταση του δικαιούχου (άγαμος/έγγαμος) στα ακό¬ 
λουθα ποσά: 

α) προκειμένου για άγαμους δικαιούχους, το συνολικό 
ετήσιο ατομικό εισόδημά τους δεν πρέπει να υπερβαίνει 
τις δεκαέξι χιλιάδες ευρώ (16.000 €). 

β) προκειμένου για έγγαμους δικαιούχους, το συνολικό 
ετήσιο οικογενειακό εισόδημά τους δεν πρέπει να υπερ¬ 
βαίνει τις τριάντα χιλιάδες ευρώ (30.000 €). 

3. Οι όροι συνολικό ετήσιο ατομικό και οικογενειακό 
εισόδημα έχουν, στο πλαίσιο της δράσης, την ακόλουθη 
έννοια: 

α) Συνολικό ετήσιο ατομικό εισόδημα είναι το συνολι¬ 
κό ετήσιο, πραγματικό ή τεκμαρτό, ατομικό εισόδημα, 
το οποίο προκύπτει από την εκκαθάριση των αρχικών 
ή τροποποιητικών Δηλώσεων Φορολογίας Εισοδήματος 
του φορολογικού έτους 2016 του εκάστοτε δικαιούχου 
πολίτη 

β) Συνολικό ετήσιο οικογενειακό εισόδημα είναι το 
συνολικό ετήσιο, πραγματικό ή τεκμαρτό, ατομικό ει¬ 
σόδημα, το οποίο προκύπτει από την εκκαθάριση των 
αρχικών ή τροποποιητικών Δηλώσεων Φορολογίας Ει- 
σοδήματοςτου φορολογικού έτους 2016 των μελών της 
εκάστοτε οικογένειας. 

4. Η παροχή των υπηρεσιών της δράσης πραγματο¬ 
ποιείται ανά νοικοκυριό.Το νοικοκυριό δύναται να είναι 
μονοπρόσωπο, εάν αποτελείται από ένα μόνο άτομο, ή 
πολυπρόσωπο, εάν αποτελείται από περισσότερα άτομα 
που συμβιώνουν στην ίδια κατοικία. 

5. Στην περίπτωση του πολυπρόσωπου νοικοκυριού 
μόνο ένας δικαιούχος, μπορεί να κάνει χρήση, για μία 
μόνο φορά, της δημόσιας επιχορήγησηςτης δράσης για 
την ενεργοποίηση μίας μόνο ευρυζωνικής σύνδεσης (κι¬ 
νητής ή δορυφορικής) στο συγκεκριμένο νοικοκυριό. 

6. Η ενεργοποίηση δεύτερης ευρυζωνικής σύνδεσης 
(κινητής ή δορυφορικής) στο ίδιο νοικοκυριό δεν είναι 
δυνατή. Το ίδιο ισχύει και για την ενεργοποίηση δεύτε¬ 
ρης ευρυζωνικής σύνδεσης (κινητής ή δορυφορικής) 
από τον ίδιο δικαιούχο σε άλλο νοικοκυριό. 

7. Ο εκτιμώμενος αριθμός των δικαιούχων νοικοκυ¬ 
ριών της δράσης παρουσιάζεται στο επισυναπτόμενο 
Παράρτημα II, το οποίο αποτελεί αναπόσπαστο μέρος 
της παρούσας. 

Άρθρο 5 
Πάροχοι 

1. Πάροχοι της δράσης είναι οι ιδιωτικές επιχειρήσεις 
που έχουν δικαίωμα συμμετοχής σε αυτή. 

2. Δικαίωμα συμμετοχής στη δράση έχουν: 

α) Οι Τηλεπικοινωνιακοί Πάροχοι που δραστηριο¬ 
ποιούνται στον τομέα της παροχής υπηρεσιών κινητής 
(ιηοάίΐθ) ευρυζωνικής πρόσβασης στο διαδίκτυο. 

β) Οι Τηλεπικοινωνιακοί Πάροχοι που δραστηριοποι¬ 
ούνται στον τομέα της παροχής υπηρεσιών δορυφορι¬ 
κής ευρυζωνικής πρόσβασης στο διαδίκτυο. 

γ) Οι ΕξουσιοδοτημένοιΣυνεργάτεςτωνΤηλεπικοινω- 
νιακών Παροχών, οι οποίοι διαθέτουν δικαίωμα σύναψης 
συμβολαίων παροχής τηλεπικοινωνιακών υπηρεσιών. 

3. Στη δράση συμμετέχουν μόνο οι Πάροχοι που: 

α) διαθέτουν όλες τις προβλεπόμενες από την κείμενη 
νομοθεσία άδειες ή/και εγκρίσεις για τη νόμιμη λειτουρ¬ 
γία τους καθώς και τη σύννομη παροχή των προβλεπό- 
μενων υπηρεσιών του άρθρου 7. 

β) διαθέτουν τη δυνατότητα παροχής προς τους δι¬ 
καιούχους πολίτες των, προβλεπόμενων στο άρθρο 7, 
υπηρεσιών κινητής (ιτιοβίΐθ) ή/και δορυφορικής ευ¬ 
ρυζωνικής πρόσβασης στο διαδίκτυο, σύμφωνα με τις 
προβλεπόμενες ελάχιστες προδιαγραφές και υπό τους 
όρους καιτιςπροϋποθέσειςτηςπαρούσας και του Οδη¬ 
γού Υλοποίησης της Δράσης που θα εκδοθεί. 

Άρθρο 6 

Δημόσια Επιχορήγηση 

1. Η υλοποίηση της δράσης πραγματοποιείται με την 
παροχή δημόσιας επιχορήγησης στους δικαιούχους πο¬ 
λίτες της δράσης. 

2. Οι πολίτες που πληρούν τις προϋποθέσεις των παρ. 
1 και 2 του άρθρου 4, δύνανται να κάνουν χρήση της δη¬ 
μόσιας επιχορήγησης για την απόκτηση/ενεργοποίηση 
των υπηρεσιών της δράσης, εφόσον πιστοποιηθούν ως 
δικαιούχοι αυτής είτε από τον Δήμο της μόνιμης κατοι¬ 
κίας τους, στην περίπτωση του άρθρου 4, παρ, 1, εδ. α', 
είτε από την Υπηρεσία/Φορέα στην οποία υπηρετούν, 
στην περίπτωση του άρθρου 4, παρ. 1, εδ. β' και γ'. 

3. Η δημόσια επιχορήγηση: 

• Ανέρχεται κατά ανώτατο χρηματικό όριο στα εκατόν 
είκοσι ευρώ ανά δικαιούχο το έτος (120,00 €/έτος), συ¬ 
μπεριλαμβανομένου του αναλογούντος Φ.Π.Α και των 
τυχόν επιβαλλόμενων τελών συνδρομητών κινητής 
τηλεφωνίας και τελών συνδρομητών σταθερής τηλε¬ 
φωνίας. 

• Χορηγείται για δύο έτη. 

• Χρησιμοποιείται μία μόνο φορά από τον δικαιούχο. 

■ Παρέχει τη δυνατότητα ενεργοποίησης μίας μόνο 

κινητής (ιποόίΐθ) ή δορυφορικής ευρυζωνικής σύνδεσης 
στο νοικοκυριό του δικαιούχου. 

4. Η δημόσια επιχορήγηση, στην περίπτωση των πακέ¬ 
των υπηρεσιών κινητής (πηοόίΐθ) ευρυζωνικής σύνδεσης 
στο διαδίκτυο, καλύπτει υποχρεωτικά το σύνολο ή μέρος 
του ετήσιου παγίου της κινητής (ιηοόίΐθ) ευρυζωνικής 
σύνδεσης στο διαδίκτυο, συμπεριλαμβανομένου του 
αναλογούντος ΦΠΑ και του ενδεχόμενου τέλους συν¬ 
δρομητών κινητής τηλεφωνίας του άρθρου 12 του Ν. 
2579/1998, όπως ισχύει. 

5. Η δημόσια επιχορήγηση, στην περίπτωση των πα¬ 
κέτων υπηρεσιών δορυφορικής ευρυζωνικής σύνδεσης 
στο διαδίκτυο, καλύπτει υποχρεωτικά το σύνολο ή μέ¬ 


ρος του ετήσιου παγίου της δορυφορικής ευρυζωνικής 
σύνδεσης στο διαδίκτυο, συμπεριλαμβανομένου του 
αναλογούντος ΦΠΑ και του τέλους συνδρομητών σταθε¬ 
ρής τηλεφωνίας του άρθρου 55 του ν. 4389/2016, όπως 
ισχύει. 

Άρθρο 7 

Παρεχόμενες Υπηρεσίες 

1. Οι Πάροχοι, στο πλαίσιο της εμπορικής τους πολι¬ 
τικής, δύνανται να διαμορφώσουν πακέτα υπηρεσιών 
δορυφορικής ή/και κινητής (ιηοόίΐθ) ευρυζωνικής σύν¬ 
δεσης στο διαδίκτυο, τα οποία απευθύνονται στους δι¬ 
καιούχους της δράσης και εκπληρώνουν τους σκοπούς 
της. 

2. Τα διαθέσιμα πακέτα υπηρεσιών κινητής (ιτιοβίΐθ) 
ευρυζωνικής σύνδεσης στο διαδίκτυο πρέπει υποχρε¬ 
ωτικά να προσφέρουν στους δικαιούχους τουλάχιστον 
τις ακόλουθες υπηρεσίες (ελάχιστες προδιαγραφές πα¬ 
κέτων υπηρεσιών κινητής ευρυζωνικής σύνδεσης στο 
διαδίκτυο): 

• Δυνατότητα πρόσβασης σε δίκτυο 30 ή ανώτερο 
στην περιοχή της κατοικίας του δικαιούχου πολίτη. 

• Παροχή τουλάχιστον 10 ΟΒ/μήνα σε όγκο δεδομένων. 

■ Παροχή του εξοπλισμού σύνδεσης (ιτιοςίθηη, υ50 

Γηοάθίτι 5ΐίς|<, ΜίΕί κ.α.) του δικαιούχου στο διαδίκτυο. 

•Δωρεάν παροχή εγγύησης τουλάχιστον δύο (2) ετών 
για τον εξοπλισμό σύνδεσης στο διαδίκτυο (ιποόθπη, υϊό 
ΐΎΐοόθΐη 5ΐίς|<, ΜίΕί κ.α.). 

• Δωρεάν δυνατότητα ενημέρωσης του δικαιούχου 
συνδρομητή για τη χρήση του όγκου δεδομένων ή/και 
ποσοστού της κατανάλωσης του προϋπολογισμένου 
όγκου δεδομένων. 

• Εικοσιτετράμηνη (24 μήνες) διάρκεια παροχής. 

3. Τα διαθέσιμα πακέτα υπηρεσιών δορυφορικής ευ¬ 
ρυζωνικής σύνδεσης στο διαδίκτυο πρέπει υποχρεωτι¬ 
κά να προσφέρουν στους δικαιούχους τουλάχιστον τις 
ακόλουθες υπηρεσίες (ελάχιστες προδιαγραφές πακέτων 
υπηρεσιών δορυφορικής ευρυζωνικής σύνδεσης στο 
διαδίκτυο): 

• Παροχή τουλάχιστον 10 ΟΒ/μήνα σε όγκο δεδομένων. 

•Ταχύτητα όοννηΐοθό, πριν την κατανάλωση του ελά¬ 
χιστου όγκου δεδομένων, τουλάχιστον έως και 18 Μόρ5. 

• Ταχύτητα υρΙθ30, πριν την κατανάλωση του ελάχι¬ 
στου όγκου δεδομένων, τουλάχιστον έως και 4 Μόρ5. 

• Παροχή του εξοπλισμού σύνδεσης (δορυφορική κε¬ 
ραία, ΤΡΙΑ, δορυφορικό ιτιοάθηη) του δικαιούχου στο 
διαδίκτυο. 

•Δωρεάν παροχή εγγύησης τουλάχιστον δύο (2) ετών 
για τον εξοπλισμό σύνδεσης στο διαδίκτυο (ΤΡΙΑ και 
δορυφορικό ιηοόθιη), στην περίπτωση αγοράς του από 
τον δικαιούχο. 

• Δωρεάν δυνατότητα ενημέρωσης του δικαιούχου 
συνδρομητή για τη χρήση του όγκου δεδομένων ή/και 
ποσοστού της κατανάλωσης του προϋπολογισμένου 
όγκου δεδομένων. 

• Αυτόματη Εφαρμογή Πολιτικής Ορθής Χρήσης μετά 
την κατανάλωση του ελάχιστου όγκου δεδομένων, χωρίς 
επιπλέον χρέωση του δικαιούχου ή διακοπή της υπηρε¬ 
σίας του. 

• Εικοσιτετράμηνη (24 μήνες) διάρκεια παροχής. 

4. Τα διαθέσιμα πακέτα υπηρεσιών των Παροχών, πέ¬ 
ραν των ως άνω ελάχιστων ευρυζωνικών υπηρεσιών, 
δύνανται να παρέχουν στους δικαιούχους επιπλέον ευ- 
ρυζωνικές υπηρεσίες (π.χ. μεγαλύτερο όγκο δεδομένων, 
υψηλότερες ταχύτητες πρόσβασης στο διαδίκτυο κ.α.) ή/ 
και επιπλέον τηλεπικοινωνιακές υπηρεσίες (π.χ. υπηρε¬ 
σίες φωνής, υπηρεσίες γραπτών μηνυμάτων, υπηρεσίες 
τηλεόρασης κ.α.). 

5. Στη δράση δύνανται να υπαχθούν και τα υφιστάμε¬ 
να συμβόλαια τηλεπικοινωνιακών υπηρεσιών των Πα¬ 
ροχών, εφόσον συντρέχουν σωρευτικά οι ακόλουθες 
προϋποθέσεις: 

α) ο υφιστάμενος συνδρομητής είναι πιστοποιημένος 
δικαιούχος της δράσης, 

β) τα υφιστάμενα συμβόλαια πληρούν τις ελάχιστες 
προδιαγραφές των παρ. 2 και 3 του παρόντος άρθρου και 

γ) ο Πάροχος δηλώσει εγγράφως στην ΓΓΤΤ ότι επιθυ¬ 
μεί την υπαγωγή τους στη δράση. 

6. Οι ειδικότερες υποχρεώσεις των Παροχών ως προς 
τη διαμόρφωση και τη διάθεση των υπηρεσιών της δρά¬ 
σης, το σύνολο των επιμέρους όρων και των προϋποθέ¬ 
σεων που τις διέπουν, καθώς και κάθε άλλη σχετική με 
αυτές λεπτομέρεια, καθορίζονται αναλυτικά στον Οδηγό 
Υλοποίησης της Δράσης που θα εκδοθεί. 

Άρθρο 8 

Προϋπολογισμός 

Ο εκτιμώμενος προϋπολογισμός της δράσης ανέρ¬ 
χεται στο ποσό των τριών εκατομμυρίων πεντακοσίων 
χιλιάδων ευρώ (3.500.000 €) και χρηματοδοτείται κατά 
αρχήν στο σύνολό του σύμφωνα με το άρθρο 75, παρ. 6 
του ν. 4070/2012, όπως ισχύει. Στο ποσό αυτό περιλαμ¬ 
βάνονται το κόστος της διετούς (2 έτη) παρεχόμενης 
δημόσιας επιχορήγησης προς τα δικαιούχο νοικοκυριά 
και ο ισχύων Φόρος Προστιθέμενης Αξίας (Φ.Π.Α.). 

Άρθρο 9 

Χρόνοι Υλοποίησης της Δράσης 

Προθεσμία Υπαγωγής στη Δράση: Οι δικαιούχοι μπο¬ 
ρούν να αιτηθούν τη χρήση της δημόσιας επιχορήγη¬ 
σης για την απόκτηση/ενεργοποίηση των υπηρεσιών 
της δράσης μέχρι και την 28η/02/2018. Η προθεσμία 
υπαγωγής των δικαιούχων στη δράση δύναται να πα- 
ραταθεί μέχρι και έξι (6) μήνες με απόφαση της Γενικής 
ΓραμματείαςΤηλεπικοινωνιών και Ταχυδρομείων (ΓΓΤΤ) 
του Υπουργείου Ψηφιακής Πολιτικής, Τηλεπικοινωνιών 
και Ενημέρωσης (Υ.Ψ.Π.Τ.Ε.). 

Άρθρο 10 

Οδηγός Υλοποίησης της Δράσης 

1. Για τις ανάγκες υλοποίησης, παρακολούθησης και 
ελέγχου της δράσης, η Γενική Γραμματεία Τηλεπικοινωνι¬ 
ών καιΤαχυδρομείων (ΓΓΤΤ) του Υπουργείου Ψηφιακής 
Πολιτικής,Τηλεπικοινωνιών και Ενημέρωσης (Υ.Ψ.Π.Τ.Ε.) 
συντάσσει και εκδίδει τον Οδηγό Υλοποίησης της Δρά¬ 
σης. 

2. Ο Οδηγός Υλοποίησης της Δράσης εξειδικεύει και 
συμπληρώνει τις ρυθμίσεις της παρούσας, αποτελώντας 
αναπόσπαστο μέρος αυτής. 


3. Στον Οδηγό Υλοποίησης της δράσης παρατίθεται 
αναλυτικά το σύνολο των επιμέρους όρων, προϋποθέ¬ 
σεων και λεπτομερειών που διέπουν την υλοποίηση, την 
παρακολούθηση και τον έλεγχο της δράσης. Η συμμόρ¬ 
φωση στις ρυθμίσεις του είναι υποχρεωτική για όλους 
τους φορείς που συμμετέχουν στην υλοποίηση, στην πα¬ 
ρακολούθηση και στον έλεγχο της δράση, συμπεριλαμ¬ 
βανομένων των Παροχών και των δικαιούχων πολιτών. 

4. Η Γενική Γραμματεία Τηλεπικοινωνιών και Ταχυ¬ 
δρομείων (ΓΓΤΤ) του Υπουργείου Ψηφιακής Πολιτικής, 
Τηλεπικοινωνιών και Ενημέρωσης (Υ.Ψ.Π.Τ.Ε.) δύναται, 
με απόφασή της, να τροποποιεί ή/και να συμπληρώνει 
τον Οδηγό Υλοποίησης της Δράσης, προκειμένου να 
διασφαλιστεί η ομαλή υλοποίησής της. 

Β)Την ανάκληση της υπ'αριθ. 1858/10.07.2017 (ΦΕΚ 
Β/2442/2017) κοινής υπουργικής απόφασης με θέμα: 
«Παροχή δωρεάν ευρυζωνικής σύνδεσης στους μόνι¬ 
μους κατοίκους των απομακρυσμένων νησιών της χώ¬ 
ρας». 

ΠΑΡΑΡΤΗΜΑΤΑ 

ΠΑΡΑΡΤΗΜΑ I 

1. ΔΙΑΔΙΚΑΣΙΑ ΥΛΟΠΟΙΗΣΗΣ ΤΗΣ ΔΡΑΣΗΣ 

Α) Πιστοποίηση των Δικαιούχων 

1. Οι μόνιμοι κάτοικοι των νησιών του Παραρτήματος 
II, οι υπάλληλοι του Δημόσιου Τομέα και το προσωπικό 
των Ενόπλων Δυνάμεων και των Σωμάτων Ασφαλείας 
που υπηρετούν σε αυτά, εφόσον πληρούν τις προϋπο¬ 
θέσεις των παρ. 1 και 2 του άρθρου 4, δύνανται να υπα¬ 
χθούν στη δράση μόνο μετά την πιστοποίησή τους ως 
δικαιούχοι αυτής. 

2. Η πιστοποίηση των μόνιμων κατοίκων των νησιών 
του Παραρτήματος II ως δικαιούχων της δράσης πραγ¬ 
ματοποιείται από τις αρμόδιες αρχές των Δήμων, στους 
οποίους εντάσσονται τα εν λόγω νησιά. Απαραίτητες 
προϋποθέσεις για την πιστοποίησή τους είναι: 

α) η απόδειξη της μόνιμης και πραγματικής εγκατάστα¬ 
σής τους σε νησί του Παραρτήματος II της παρούσας και 

β) η πλήρωση του εισοδηματικού κριτηρίου της παρ. 
2 του άρθρου 4. 

3. Για την απόδειξη της μόνιμης και πραγματικής εγκα¬ 
τάστασης του ενδιαφερομένου πολίτη σε νησί του Πα¬ 
ραρτήματος II, εφαρμόζεται η ισχύουσα, περί χορήγησης 
Βεβαίωσης Μόνιμης Κατοικίας, νομοθεσία και ιδίως τα 
άρθρα 58 και 207 του ν.3852/2010 (ΦΕΚ Α/87/2010) και 
279 του ν. 3463/2006 (ΦΕΚ Α/114/2006). 

4. Για την πλήρωση του εισοδηματικού κριτηρίου της 
παρ. 2 του άρθρου 4, ο μόνιμος κάτοικος του νησιού 
καταθέτει ενώπιον των αρμόδιων δημοτικών αρχών 
σχετική Υπεύθυνη Δήλωση, με την οποία βεβαιώνει ότι 
πληροί το προβλεπόμενο εισοδηματικό κριτήριο. 

5. Η διαδικασία πιστοποίησης των μόνιμων κατοίκων 
των νησιών του Παραρτήματος II εκκινείται με πρωτο¬ 
βουλία τους, κατόπιν υποβολής στην αρμόδια δημοτική 
αρχή σχετικής Αίτησης - Υπεύθυνης Δήλωσής τους για 
τη χορήγηση Βεβαίωσης Μόνιμης Κατοικίας για την υπα¬ 
γωγή τους στη δράση και ολοκληρώνεται με την έκδοση 
της ως άνω Βεβαίωσης και τη χορήγησή της σε αυτούς. 

6. Η πιστοποίηση των υπαλλήλων του Δημόσιου Τομέα 
και του προσωπικού των Ενόπλων Δυνάμεων και των Σω¬ 
μάτων Ασφαλείας που υπηρετούν στα νησιά του Παραρ¬ 
τήματος II ως δικαιούχων της δράσης πραγματοποιείται 
από την Υπηρεσία/Φορέα στην οποία υπηρετούν. Απα¬ 
ραίτητες προϋποθέσεις για την πιστοποίησή τους είναι: 

• να μην αποτελούν μόνιμους κατοίκους των νησιών 
του Παραρτήματος II 

• να υπηρετούν σε Υπηρεσία/Φορέα, η οποία βρίσκεται 
σε νησί του Παραρτήματος II 

• να διαμένουν σε νησί του Παραρτήματος II, για την 
εκπλήρωση του ως άνω υπηρεσιακού τους καθήκοντος 

• να μην αποτελούν στρατεύσιμους στρατιωτικούς των 
Ενόπλων Δυνάμεων. 

• να πληρούν το εισοδηματικό κριτήριο της παραγρά¬ 
φου 2 του άρθρου 4. 

7. Η πλήρωση των προϋποθέσεων της παρ. 6, εξαι- 
ρουμένης της προϋπόθεσης του εισοδηματικού κριτη¬ 
ρίου, αποδεικνύεται από την Υπηρεσιακή Βεβαίωση που 
εκδίδει η Υπηρεσία/Φορέας στον οποίο υπηρετούν οι 
δικαιούχοι της συγκεκριμένης κατηγορίας. 

8. Για την πλήρωση του εισοδηματικού κριτηρίου της 
παρ. 2 του άρθρου 4, οι υπάλληλοι του Δημόσιου Τομέα 
και το προσωπικό των Ενόπλων Δυνάμεων και των Σωμά¬ 
των Ασφαλείας καταθέτουν στον Πάροχο της επιλογής 
τους σχετική Υπεύθυνη Δήλωσή τους, με την οποία βε¬ 
βαιώνουν ότι πληρούν το προβλεπόμενο εισοδηματικό 
κριτήριο για την υπαγωγή τους στη δράση. 

9. Η διαδικασία πιστοποίησης των υπαλλήλων του 
Δημόσιου Τομέα και του προσωπικού των Ενόπλων 
Δυνάμεων και των Σωμάτων Ασφαλείας εκκινείται με 
πρωτοβουλία τους, κατόπιν υποβολής στην Υπηρεσία/ 
Φορέα που υπηρετούν σχετικής Αίτησης για τη χορήγη¬ 
ση Υπηρεσιακής Βεβαίωσης για την υπαγωγή τους στη 
δράση και ολοκληρώνεται με την έκδοση αυτής και τη 
χορήγησή της στους δικαιούχους. 

10. Η ακριβής διαδικασία πιστοποίησης των δικαιού¬ 
χων της δράσης και το σύνολο των επιμέρους λεπτομε¬ 
ρειών που την διέπουν καθορίζονται αναλυτικά στον 
Οδηγό Υλοποίησης της Δράσης που θα εκδοθεί. 

Β) Χρήση της Δημόσιας Επιχορήγησης 

1. Ο ενδιαφερόμενος πολίτης που πιστοποιήθηκε ως 
δικαιούχος της δράσης, μπορεί να κάνει χρήση της δη¬ 
μόσιας επιχορήγησης για την απόκτηση/ενεργοποίηση 
των υπηρεσιών της δράσης μέχρι και την 28η/02/2018. 

2. Ο δικαιούχος επιλέγει ελεύθερα τον Πάροχο της 
προτίμησής του. 

3. Η ομαλή υλοποίηση της δράσης και η απρόσκοπτη 
λειτουργία της διαδικασίας χρήσης της δημόσιας επιχο¬ 
ρήγησης διασφαλίζεται από το Πληροφοριακό Σύστημα 
της δράσης. 

4. Κατά τη χρήση της δημόσιας επιχορήγησης, ο δι¬ 
καιούχος υποχρεούται, μεταξύ άλλων, να κοινοποιήσει 
στον Πάροχο της επιλογής του, τον Αριθμό Φορολογικού 
Μητρώου (Α.Φ.Μ.) του και τον αριθμό της παροχής ηλε- 
κτροδότησης της κατοικίας του. Βάσει των παραπάνω 
στοιχείων, οι Πάροχοι ελέγχουν εάν ο δικαιούχος και το 
νοικοκυριό του έχουν ήδη υπαχθεί στη δράση. 


5. Εφόσον ο δικαιούχος και το νοικοκυριό του δεν 
έχουν υπαχθεί στη δράση, η διαδικασία χρήσης της δη¬ 
μόσιας επιχορήγησηςπροχωρά κανονικά. Ο δικαιούχος 
επιλέγει το πακέτο υπηρεσιών της αρεσκείας του και 
συνάπτει με τον Πάροχο την οικεία Σύμβαση. 

6. Η παραγγελία του δικαιούχου ολοκληρώνεται με 
την ενεργοποίηση των ευρυζωνικών υπηρεσιών της 
επιλογής του. 

7. Η ακριβής διαδικασία χρήσηςτης δημόσιας επιχορή¬ 
γησης και το σύνολο των επιμέρους λεπτομέρειών που 
την διέπουν καθορίζονται στον Οδηγό Υλοποίησης της 
Δράσης που θα εκδοθεί. 

Γ) Πληρωμή των Παροχών 

1. Οι πληρωμές των Παροχών διενεργούνται κατά 
αρχήν από την Εθνική Επιτροπή Τηλεπικοινωνιών και 
Ταχυδρομείων (Ε.Ε.Τ.Τ.). 

2. Απαραίτητη προϋπόθεση για την καταβολή των 
πληρωμών στους Παρόχους είναι ο έλεγχος των δικαι- 
ολογητικών πληρωμής και η πιστοποίηση της παροχής 
των υπηρεσιών της δράσης στους δικαιούχους πολίτες. 

3. Κατά τον έλεγχο των δικαιολογητικών πληρωμής 
εξετάζεται εάν οι υπηρεσίες της δράσης χορηγήθηκαν 
στους δικαιούχους πολίτες σύμφωνα με τους όρους και 
τις προϋποθέσεις της παρούσας καθώς και του Οδηγού 
Υλοποίησης της Δράσης που θα εκδοθεί. 

4. Η απρόσκοπτη λειτουργία της διαδικασίας ελέγχου 
των δικαιολογητικών πληρωμής, διασφαλίζεται από το 
Πληροφοριακό Σύστημα της Δράσης. 

5. Η ακριβής διαδικασία πληρωμής, οι επιμέρους χρό¬ 
νοι της καταβολής της, τα απαιτούμενα δικαιολογητικά 
καθώς και κάθε σχετική με αυτήν λεπτομέρεια καθο¬ 
ρίζονται στον Οδηγό Υλοποίησης της Δράσης που θα 
εκδοθεί. 

2. ΛΟΙΠΟΙ ΟΡΟΙ 

1. Στην περίπτωση της δορυφορικής ευρυζωνικότη- 
τας, η εγκατάσταση του δορυφορικού εξοπλισμού και 
η παροχή των λοιπών υπηρεσιών της δράσης πραγμα¬ 
τοποιούνται αποκλειστικά και μόνο στη διεύθυνση της 
κύριας και μόνιμης κατοικίας του δικαιούχου, εφόσον 
πρόκειται για δικαιούχο του εδ. α' της παρ. 1 του άρθρου 
4, ή στη διεύθυνση της προσωρινής κατοικίας του, εφό¬ 
σον πρόκειται για δικαιούχο των εδ. β' και γ' της παρ. 1 
του άρθρου 4, όπως αυτές προκύπτουν από τη Βεβαίω¬ 
ση Μόνιμης Κατοικίας ή την Υπηρεσιακή Βεβαίωση και 
εξατομικεύονται από τον μοναδικό αριθμό της παροχής 
ηλεκτροδότησής τους. 

2. Οι Πάροχοι υποχρεούνται να ενημερώνουν επαρκώς 
τους δικαιούχους σχετικά με τις προδιαγραφές και τα 
χαρακτηριστικά των προσφερόμενων υπηρεσιών της 
δράσης καθώς και να τους πληροφορούν πλήρως για 
τους επιμέρους όρους και τις προϋποθέσεις παροχής 
τους. 

3. Οι προσφορές των Παροχών πρέπει να είναι ανα¬ 
λυτικές όσον αφορά τα χαρακτηριστικά και το κόστος 
των παρεχόμενων υπηρεσιών. Η τιμή των διαθέσιμων 
προσφορών θα πρέπει να είναι εύλογη και ανάλογη της 
αξίας των παρεχόμενων υπηρεσιών. 

4. Όλες οι ανωτέρω τιμές που αναφέρονται στην Πα¬ 
ρούσα είναι τιμές στις οποίες συμπεριλαμβάνεται ο Φό¬ 
ρος Προστιθέμενης Αξίας (Φ.Π.Α.). 

5. Στην περίπτωση που οι Φορείς της δράσης διαπι¬ 
στώσουν παραβάσεις ή πλημμέλειες ως προς τη διαδι¬ 
κασία υλοποίησης και συνδρομής της δράσης δύνανται 
να λάβουν τα ενδεδειγμένα μέτρα και να εκκινήσουν τις 
προβλεπόμενες διαδικασίες σύμφωνα με την κείμενη 
νομοθεσία. 

6. Στο πλαίσιο διενέργειας δειγματοληπτικών ελέγχων, 
μέρος των Υπεύθυνων Δηλώσεων των εδ. 4 και 8 της περ. 
Α, της παρ. 1 του Παραρτήματος I, θα σταλεί για έλεγχο 
στην αρμόδια υπηρεσία του Υπουργείου Οικονομικών. 

7. Στον Οδηγό Υλοποίησης της Δράσης που θα εκδο- 
θεί, καθορίζονται αναλυτικά οι όροι υλοποίησης, παρα¬ 
κολούθησης και ελέγχου της δράσης. 

ΠΑΡΑΡΤΗΜΑ II 

ΠΙΝΑΚΑΣ ΔΙΚΑΙΟΥΧΩΝ ΝΗΣΙΩΝ 

Στον Πίνακα που ακολουθεί απαριθμούνται τα νησιά 
που εντάσσονται στη δράση: «ΠΑΡΟΧΗ ΔΩΡΕΑΝ ΕΥΡΥ- 
ΖΩΝΙΚΗΣ ΣΥΝΔΕΣΗΣ ΣΤΟΥΣ ΜΟΝΙΜΟΥΣ ΚΑΤΟΙΚΟΥΣ 
ΤΩΝ ΑΠΟΜΑΚΡΥΣΜΕΝΩΝ ΝΗΣΙΩΝ ΤΗΣ ΧΩΡΑΣ». Πα¬ 
ρουσιάζονται, επίσης, αριθμητικά στοιχεία του μόνιμου 
πληθυσμού τους, όπως αυτός αποτυπώθηκε στην Απο- 
γραφή Πληθυσμού - Κατοικιών του 2011. 


ΠΙΝΑΚΑΣ ΔΙΚΑΙΟΥΧΩΝ ΝΗΣΙΩΝ 


ΑΡΙΘΜΟΣ 

ΕΚΤΙΜΩΜΕΝΟΣ 

ΝΗΣΙΑ (ΑΝ ΑΝΟΜΟ) 

ΜΟΝΙΜΩΝ 

ΑΡΙΘΜΟΣ 


ΚΑΤΟΙΚΩΝ 

ΝΟΙΚΟΚΥΡΙΩΝ 

ΝΟΜΟΣ ΑΤΤΙΚΗΣ 

1. ΑΝΤΙΚΥΘΗΡΑ 

68 

34 

ΝΟΜΟΣ ΔΩΔΕΚΑΝΗΣΩΝ 

2. ΑΓΑΘΟΝΗΣΙ 

185 

93 

3.ΑΡΚΟΙ 

44 

22 

4. ΑΣΤΥΠΑΛΑΙΑ 

1.334 

667 

5. ΓΥΑΛΙ 

21 

11 

6. ΚΑΛΟΛΙΜΝΟΣ 

2 

1 

7. ΚΑΣΟΣ 

1.084 

542 

8. ΛΕΙΨΟΙ 

790 

395 

9. ΜΑΡΑΘΟΣ 

5 

3 

10. ΜΕΓΙΣΤΗ 
(ΚΑΣΤΕΛΟΡΙΖΟ) 

492 

246 

11. ΝΙΣΥΡΟΣ 

1.008 

504 

12. ΠΑΤΜΟΣ 

2.998 

1.499 

13. ΠΛΑΤΗ 

2 

1 

14.ΣΑΡΙΑ 

45 

23 

15. ΣΥΜΗ 

2.590 

1.295 

16.ΤΕΛΕΝΔΟΣ 

94 

47 

17. ΤΗΛΟΣ 

780 

390 

18. ΦΑΡΜΑΚΟΝΗΣΙ 

10 

5 

19. ΧΑΛΚΗ 

478 

239 


20. ΨΕΡΙΜΟΣ 

80 

40 

ΝΟΜΟΣ ΕΒΡΟΥ 

21. ΣΑΜΟΘΡΑΚΗ 

2.859 

1.430 

ΝΟΜΟΣ ΚΕΡΚΥΡΑΣ 

22. ΑΝΤΙΠΑΞΟΙ 

20 

10 

23. ΕΡΕΙΚΟΥΣΣΑ 

496 

248 

24. ΜΑΘΡΑΚΙ 

329 

165 

25. ΟΘΩΝΟΙ 

392 

196 

26. ΠΑΞΟΙ 

2.280 

1.140 

ΝΟΜΟΣ ΚΥΚΛΑΔΩΝ 

27. ΑΝΑΦΗ 

271 

136 

28. ΑΜΟΡΓΟΣ 

1.973 

987 

29. ΔΟΝΟΥΣΑ 

167 

84 

30. ΗΡΑΚΛΕΙΑ 

141 

71 

31.ΘΗΡΑΣΙΑ 

319 

160 

32. ΊΟΣ 

2.024 

1.012 

33. ΚΙΜΩΛΟΣ 

910 

455 

34. ΚΟΥΦΟΝΗΣΙΑ 

399 

200 

35. ΠΟΛΥΑΙΓΟΣ 

2 

2 

36. ΣΙΚΙΝΟΣ 

273 

137 

37. ΣΧΟΙΝΟΥΣΣΑ 

227 

114 

38. ΦΟΛΕΓΑΝΔΡΟΣ 

765 

383 

ΝΟΜΟΣ ΛΕΣΒΟΥ 

39. ΑΓΙΟΣ ΕΥΣΤΡΑΤΙΟΣ 

270 

135 

ΝΟΜΟΣΣΑΜΟΥ 

40. ΑΓΙΟΣ ΜΗΝΑΣ 

3 

2 

41. ΘΥΜΑΙΝΑ 

136 

68 

42. ΣΑΜΙΟΠΟΥΛΑ 

4 

2 

43. ΦΟΥΡΝΟΙ ΚΟΡΣΕΩΝ 

1.320 

660 

ΝΟΜΟΣ ΧΑΝΙΩΝ 

44. ΓΑΥΔΟΣ 

152 

76 

ΝΟΜΟΣ ΧΙΟΥ 

45. ΑΝΤΙΨΑΡΑ 

4 

2 

46. ΟΙΝΟΥΣΣΕΣ 

826 

413 

47. ΨΑΡΑ 

454 

227 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 3 Οκτωβρίου 2017 

Οι Υπουργοί 

Ψηφιακής Πολιτικής, 
Τηλεπικοινωνιών και 

Εσωτερικών Ενημέρωσης 

ΠΑΝΑΓΙΩΤΗΣ ΣΚΟΥΡΛΕΤΗΣ ΝΙΚΟΛΑΟΣ ΠΑΠΠΑΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 



























